ধূমপায়ীদের জন্য দুঃসংবাদ! নতুন বছরে বাড়ছে সিগারেট, বিড়ির দাম

ওয়েব ডেস্ক: নতুন অর্থবর্ষ শুরুর আগেই তামাকজাত পণ্যের উপর কর কাঠামোয় বড় পরিবর্তন আনল কেন্দ্র। বুধবার অর্থ মন্ত্রকের (Finance Ministry) জারি করা বিজ্ঞপ্তি অনুযায়ী, আগামী ১ ফেব্রুয়ারি ২০২৬ থেকে পানমশলা, সিগারেট, বিড়ি সহ সমস্ত তামাকজাত পণ্যের উপর অতিরিক্ত আবগারি শুল্ক (Excise Duty) এবং নতুন সেস (New Cess) আরোপ করা হবে। বর্তমানে এই সব ‘সিন গুডস’-এর (Sin Goods) উপর যে জিএসটি (GST) সেস ধার্য হয়, সেটাই তুলে হেলথ অ্যান্ড ন্যাশনাল সিকিউরিটি সেস আর তামাক পণ্যে অতিরিক্ত আবগারি শুল্ক আরোপ করা হবে।

এখন প্রশ্ন হচ্ছে, কোন পণ্যে কত কর চাপানো হচ্ছে? বিজ্ঞপ্তি অনুযায়ী, পানমশলা, সিগারেট, তামাকের উপর ৪০ শতাংশ জিএসটি দিতে হবে, সেই সঙ্গে অতিরিক্ত করও বসছে এইসব পণ্যের উপর। বিড়ির উপর বসছে ১৮ শতাংশ জিএসটি। জানা গিয়েছে, এই জিএসটি হারের উপরই নতুন সেস বা অতিরিক্ত আবগারি শুল্ক আরোপ করা হবে। অর্থাৎ ক্রেতাদের পকেটে আরও চাপ পড়তে চলেছে। বিশেষত সিগারেট (Cigarette Price Hike) ও পানমশলার দাম এবার বাড়তে চলেছে নিঃসন্দেহে।

আরও পড়ুন: ২০২৫-এ ভারত ঘটে যাওয়া ১০ বড় ঘটনা, দেখে নিন একনজরে

এই নতুন কর ও সেস লাগু হচ্ছে আগামী ১ ফেব্রুয়ারি থেকে। কারণ ফেব্রুয়ারি থেকেই বর্তমান ক্ষতিপূরণ সেস পুরোপুরি প্রত্যাহার হবে এবং কার্যকর হবে নতুন শুল্ক ও সেস। এর ফলে নতুন বছরের শুরুতেই এইসব তামাকজাত পণ্যের দাম আরও বৃদ্ধির আশঙ্কা রয়েছে। দেশবাসীর স্বাস্থ্য সুরক্ষা ও জাতীয় নিরাপত্তার জন্য ক্ষতিকর তামাকজাত পণ্যের উপর নিয়ন্ত্রণ বৃদ্ধি করতেই এই পদক্ষেপ নেওয়া হচ্ছে বলে দাবি কেন্দ্রের।

দেখুন আরও খবর:

The post ধূমপায়ীদের জন্য দুঃসংবাদ! নতুন বছরে বাড়ছে সিগারেট, বিড়ির দাম first appeared on KolkataTV.

The post ধূমপায়ীদের জন্য দুঃসংবাদ! নতুন বছরে বাড়ছে সিগারেট, বিড়ির দাম appeared first on KolkataTV.